Думаю, для выпраўлення такой сітуацыі патрэбны важныя крокі як з боку грамадства, так і з боку дзяржавы. Апошняя павінна ствараць умовы для фарміравання новых працоўных месцаў, для паляпшэння вясковай інфраструктуры, для аднаўлення дарог. Грамадству неабходна захоўваць памяць пра вясковыя традыцыі, удзельнічаць у аднаўленні. Тады сапраўды вымалюецца логіка змен і будзе відаць перспектыва. Краіна ў цэлым і кожны канкрэтны чалавек павінны бачыць задачы, якія стаяць перад імі непасрэдна. Тады мы атрымаем сістэму, якая прывядзе да карэнных зрухаў. Вядома, у Год малой радзімы мы не зможам вырашыць усе праблемы. Затое зможам іх вылучыць, абазначыць і скіраваць увагу і дзяржавы, і грамадства на іх вырашэнне.